MTN – Frans de Klerk
MTN is die tweede grootste telekommunikasiemaatskappy in Suid-Afrika, volgens markkapitalisasie. Die kwartaallikse opdatering (Maart 2018) vir die groep op 'n kwartaal tot kwartaal basis het 'n toename van 1,9% in intekenare gerapporteer. Aktiewe mobiele kliënte het met 3,9% toegeneem tot 22,7 miljoen intekenare. MTN Suid-Afrika het diensinkomste met 2,5% verhoog en MTN Nigerië het diensinkomste met 14,4% toegeneem.
Lyn A (R107-90) wat die momentum na onder in plek gehou het, het in 'n steun verander wat as positief beskou word.
Die MACD het ook opwaarts gedraai wat as positief beskou word.
Die naaldekoker kers (positief) impliseer dat die kopers in swakte aan die aandeel begin peusel het.
Dit lyk asof die 9 dae bewegende gemiddelde (groen lyn) opwaarts wil draai. 'n Breek van die 9 dae deur die 26 dae bewegende gemiddelde sal 'n goue kruis bevestig wat optimisme sal bevestig.
Vir spekulante - Koop bo R109-20 maar gebruik R102 as keerverlies om kapitaal te beskerm. Die moontlike teikens na bo is R111-80, R113-35, R114-62, R115-90, R117-70 en R120.
Vir medium tot langtermynbeleggers - Die aandeel konsolideer nog onder sy 40 week bewegende gemiddelde (R123-82) op 'n weeklikse grafiek wat negatief beskou word. Slegs bo die gemiddelde sal ons weer gemaklik voel vir die medium tot lang termyn.